wickkiey/tamil-wikipedia-markdown huggingface dataset:
# பெரும்பொருள் விளக்கம்

**பெரும்பொருள் விளக்கம்** என்னும் நூல் பண்டைய தமிழ் இலக்கண நூல்களில் ஒன்று. சிற்றட்டகம், சிறுநூல் ஆகியவை எட்டாம் நூற்றாண்டில் தோன்றிய இலக்கண நூல்கள். பெரும்பொருள் விளக்கம் என்னும் இந்த நூலும் அக் காலத்தது. வீரம், ஈகை முதலானவை பெருமை கொள்ளத்தக்க செயல் ஆகையால் இப் பொருள் பற்றிய பாடல்களைக் கொண்ட இந்த நூல் பெரும்பொருள் விளக்கம் எனப்பட்டது. பெரும்பொருள் என்பது **பெருமிதப் பொருள்**,  

தொல்காப்பியம் நச்சினார்க்கினியர் உரையில் பெரும்பொருள் விளக்கம் என்னும் நூலின் பாடல்கள் மேற்கோள்களாகத் தரப்பட்டுள்ளன. எனினும் அந்த உரையில் நூலின் பெயர் குறிப்பிடப்படவில்லை. 15 1ம் நூற்றாண்டில் தோன்றிய புறத்திரட்டு என்னும் நூலில் அந்தப் பாடல்கள் உள்ள நூலின் பெயரும் குறிப்பிடப்பட்டுள்ளது. இவ்வாறு எடுத்துக்காட்டப்பட்ட பாடல்கள் 41. எல்லாமே வெண்பாக்கள்.  

## துறைகள்
:அமர், அறிவுடைமை, ஈகை, எயிற்காத்தல், களம், குடி மரபு, தானை மறம், திறை கோடல், நிரை கோடல், நிரை மீட்சி, பகைவயிற் சேறல் செல்லல், பாசறை, யானை மறம், வாழ்த்து என்னும் துறையினவாக இந்தப் பாடல்கள் காட்டப்பட்டுள்ளன.  

## பாடல் - எடுத்துக்காட்டு
120 பாடல்கள் இந்த நூலின் பாடல்களாகத் திரட்டப்பட்டுள்ளன.  

1  
:இற்றைப் பகலுள் எயில் கதவம் புக்கு அன்றிப்  
:பொறறேரான் போனகம் கைக் கொள்ளானால் - எற்றாங்கொல்  
:ஆறாத வெம்பசித் தீ ஆற உயிர் பருகி  
:மாறா மறலி வயிறு.  
2  
:போர் வாகை வாய்த்த புறவடிகள் மேதக்கார்  
:ஏர் வாழ்நர் என்பதற்கு ஏதுவாம் - சீர்சால்  
:உரை காக்கும் மன்னர்க்கு ஒளி பெருகத் தாம் தம்  
:நிரை காத்துத் தந்த நிதி.  

## அடிக்குறிப்பு
# விக்கிப்பீடியா:உங்களுக்குத் தெரியுமா/அக்டோபர் 2, 2013


- **கும்மியாட்டம்** (படம்) தமிழர் ஆடற்கலை வடிவங்களில் ஒன்று. பலர் வட்டமாக அல்லது இருபுறமாக சரிசமமாக நின்று, இசைக்குத் தக்கவாறு தன் கைகளைத் தட்டி, குனிந்தும் நிமிர்ந்தும் கூட்டாக ஆடும் ஒருவகைக் கூத்து அல்லது நடனம்.
- ஐக்கிய இராச்சியப் பிரதமர்களுள் படுகொலை செய்யப்பட்ட ஒரே ஒரு பிரதமர் **ஸ்பென்சர் பேர்சிவல்** (1762–1812) ஆவார்.
- பிற சுழற்சிகளை ஒப்பிடுகையில் **ஓட்டோ சுழற்சியில்** பயனுறுதிறன் அதிகம்.
- **எக்ஸ் சாளர அமைப்பு** வலையமைப்பு செய்யப்பட்ட கணினிகளுக்கு வரைவியல் பயனர் இடைமுகம் வழங்கும் அமைப்பு மென்பொருள் ஆகும்.
- **அக்னி ஏவுகணை** என்பது இந்தியாவினால் அமைக்கப்பட்ட குறுகிய முதல் நடுத்தர தூர ஏவுகணை வகைகளைக் குறிக்கும்.
# விக்கிப்பீடியா:உங்களுக்குத் தெரியுமா/அக்டோபர் 9, 2013


- **அகலப்பரப்பு காட்சி** என்பது ஒரு காட்சியை அகலப்பரப்புடன் காண்பது அல்லது நிழல்படக் கருவியின் ஊடாக எடுப்பது ஆகும். ஹொங்கொங், சிம் சா சுயி, நட்சத்திரங்களின் சாலையில் இருந்து எடுக்கப்பட்ட இரவுநேர அகலப்பரப்பு காட்சி (படம்).
- **குளுக்கோஸை பொறுத்துக் கொள்ளும் சோதனை** என்பது மனித உடலில் இருந்து இரத்தம் எடுத்து அதை சோதனைக்கு உட்படுத்தி, அதில் குளுக்கோஸ் எந்த அளவு உள்ளது என்பதனைக் கண்டறியும் மருத்துவச் சோதனையாகும்.
- கிரிக்கெட்டில் ஒரு நாள் போட்டி, இருபதுக்கு இருபது போட்டிகளில் மழை அல்லது வேறு ஏதேனும் காரணத்தால் போட்டி தடைபட்டிருந்தால், இரண்டாவதாக விளையாடும் அணியின் இலக்கு ஓட்டங்களைக் கணக்கிடுவதற்குப் பயன்படும் ஒரு முறை, **ஜயதேவன் முறை** அல்லது வி. ஜே. டி. முறை எனப்படும்.
- தமிழ் மொழியில் .இலங்கை என்ற ஆள்களப் பெயரையும் சிங்கள மொழியில் *.ලංකා* என்ற ஆள்களப் பெயரையும் **இலங்கை ஆள்களப் பதிவகம்** வழங்கி வருகின்றது.
- **சிவபெருமான்** மனிதராக அவதாரம் எடுப்பதில்லை என்ற பரவலான கருத்து நிலவினாலும், அவர் இருபத்து ஏழு அவதாரங்கள் எடுத்துள்ளமையாக மகாபுராணங்களில் ஒன்றான கூர்ம புராணம் கூறுகிறது.
# விக்கிப்பீடியா:உங்களுக்குத் தெரியுமா/அக்டோபர் 16, 2013


- **மக்கா** (படம்) சவூதி அரேபியாவின் மக்கா மாகாணத்தில் வரலாற்றுப் பழைமை வாய்ந்த ஹிஜாஸ் பகுதியில் அமைந்துள்ள இசுலாமியர்களது புனித நகரமாகும். வரலாற்றில் இந்நகரம் பெக்கா எனவும் அழைக்கப்பட்டு வந்துள்ளது.

- முருங்கு என்னும் சொல் முரி என்னும் சொல்லொடு தொடர்புள்ளது. முருங்குவது, அதாவது எளிதில் ஒடியக் கூடிய கிளைகளைக் கொண்டதே **முருங்கை மரம்** ஆகும்.

- பல கிறித்தவ சபைகளில் மண ஒப்பந்தம் செய்த பின், திருமணம் செய்யும் முன் **திருமண அறிக்கையினை** பொது அறிவிப்பாக வெளியிடும் வழக்கம் உள்ளது.

- **சிற்றூர்தி**யின் ஆங்கிலப் பெயரான *Van* என்பது மூடப்பட்ட ஊர்தியைக் குறிக்கும் *Caravan* என்ற ஆங்கிலச் சொல்லின் சுருக்கம் ஆகும்.

- ஒரு பொருளின் **வெண் எகிர்சிதறல்** அல்லது எதிரொளித் திறன் என்பது அதன் ஒளி பிரதிபலிப்புத் தன்மையாகும். இஃது உள்வரு மின்காந்த கதிர்வீச்சு மற்றும் அதனினின்று பிரதிபலிக்கப்பட்ட கதிர்வீச்சின் விகிதம் எனக்கொள்ளப்படும்.
# விக்கிப்பீடியா:உங்களுக்குத் தெரியுமா/அக்டோபர் 23, 2013


- **ஹிக்கின்பாதம்ஸ்** (படம்) என்பது ஏபெல் யோசுவா இக்கின்பாதம்சு என்ற ஆங்கிலேய நூலகரால் 1844 இல் நிறுவப்பட்ட இந்தியாவிலேயே மிகப் பழைமையான புத்தக நிலையம் ஆகும்.

- **பழுப்புக் கொழுப்பு** திசுக்கள் பிறந்த குழந்தைகளிலும், குளிர்காலத் தூக்கம் மேற்கொள்ளும் விலங்குகளிலும் வெப்ப உற்பத்தியை செய்யும் திசுக்கள் ஆகும்.

- சிவபெருமான் **சதாசிவ** திருவுருவத்தில் சத்யோ சோதம், வாமதேவம், அகோரம், தற்புருடம், ஈசானம் என ஐந்து முகங்களுடன் காட்சி தருகிறார்.

- ஆறு பில்லியன் கிலோமீட்டர் தூரத்தில் இருந்து வொயேச்சர் 1 விண்கலம் எடுத்த **வெளிர் நீலப் புள்ளி** என்பதே ஆகக் கூடிய தொலைவில் இருந்து எடுக்கப்பட்ட புவியின் ஒளிப்படம் ஆகும்.

- உலகில் **யூத மதத்தினை** பின்பற்றுவோரின் சனத்தொகை 13.4 மில்லியன் அல்லது உலக சனத்தொகையில் ஏறக்குறைய 0.2% ஆகும். கிட்டத்தட்ட 42% யூதர் இசுரேலிலும், 42% யூதர் மக்கள் ஐக்கிய அமெரிக்காவிலும் கனடாவிலும், எஞ்சியோரில் பலர் ஐரோப்பாவிலும் வாழ்கின்றனர்.
# விக்கிப்பீடியா:உங்களுக்குத் தெரியுமா/அக்டோபர் 30, 2013


- **யமுனா ஏரி** (படம்) யாழ்ப்பாண அரசின் தலைநகராக இருந்த நல்லூரிலுள்ள சங்கிலித்தோப்பு வளவில் காணப்படும், பகர வடிவிலமைந்த கேணி ஆகும்.

- **கங்னம் ஸ்டைல்** நிகழ்படப் பாடல், யூடியூப்பில் இதுவரை அதிக தடவை (பார்வையாளர்கள்: 1,733,074,510) பார்க்கப்பட்ட நிகழ்படம் என்ற சிறப்பைப் பெற்றது.

- **ஐந்தாம் ஜெயவர்மன்** அவனது தந்தை ராஜேந்திரவர்மனின் இறப்புக்குப் பின்னர் தனது 10வது அகவையில் கம்போடியாவின் கெமர் பேரரசனாக முடி சூடினான்.

- **விண்வெளிக் கழிவுகள்** என்பது பூமியின் வட்டப்பாதையில் பூமியைச் சுற்றிவரும் கழிவுகள் ஆகும். இக்கழிவுகள் அனைத்தும் பூமியிலிருந்து செலுத்தப்பட்ட செயற்கைக்கோள் செலுத்து வாகனத்தின் பாகங்கள் ஆகும்.

- **கோவேறு கழுதை** என்பது கழுதையும் குதிரையும் தம்மிடையில் இனவிருத்தி செய்வதன் மூலம் பெறப்படும் தனியன்கள் ஆகும். இவை தம்முள் இனக்கருக்கட்டல் செய்து எச்சங்களைத் தராது.
# பலிபீடம்

பலி பீடத்தின் மீது பலி செலுத்துதலின் சித்தரிப்பு. காலம் கி.மு 480]]  
வில் உள்ள கெல்ட்டியர்களின் பலிபீடம்]]  

**பலிபீடம்** என்பது சமயக் காரணங்களுக்காகப் பலிகளைக் காணிக்கையாகச் செலுத்தும் இடமாகும். கோயில்களிலும், தேவாலயங்களிலும் மற்றும் பிற வழிபாட்டிடங்களிலும் பலிபீடங்கள் காணப்படலாம். இன்று கிறித்தவம், பௌத்தம், இந்து சமயம், சிந்தோ, தாவோயியம் முதலிய பல சமயங்களில் பலிபீடம் பயன்படுத்தப்படுகின்றது. யூத சமயத்தில் முற்காலத்தில் பலிபீடமும் பலிசெலுத்துதலும் இருந்தாலும் இரண்டாம் கோவிலின் அழிவுக்குப் பின்பு பலிசெலுத்துதல் இல்லாமல் போனது.  

கடவுளுக்குப் பலி செலுத்தும் வழக்கம் பண்டையக் காலம் முதலே இருந்துள்ளது. பலியானது தமிழர் பண்பாட்டில் படையல் என்று அழைக்கப்பட்டது. காய்கறி, கனிவகைகள், சமைக்கப்பட்ட உணவு மற்றும் மிருகங்களைப் பலியிடுவதும் இன்றளவும் பல சமயங்களில் உள்ளது. நரபலி (மனித பலி) கொடுக்கும் வழக்கம் மனிதர்களிடையே முற்காலத்தில் இருந்தாலும் தற்போது பெரும்பான்மையாக இல்லை.  

## இந்து சமயத்தில்

பலிபீடம் இந்து சமயக்கோயில்களில் கொடிமரத்திற்கு அருகே அமைக்கப்படுகிறது. ஆணவம், கன்மம், மாயை என்னும் மூவகை அழுக்குகளையும் களைந்த பின்பே இறைவனை அடைய இயலும் என்ற தத்துவத்தினை உணர்த்துவதற்காக இப்பீடங்கள் கோயில்களில் அமைக்கப்படுகின்றன.  

## கிறித்தவத்தில்

கிறித்தவ சமயத்தில் விலங்குகளைப் பலியிடும் வழக்கம் இல்லை. கடவுளுக்குச் செலுத்தப்படுகின்ற வழிபாடாக நற்கருணைக் கொண்டாட்டம் கத்தோலிக்கம், மரபு வழி திருச்சபை, ஆங்கிலிக்க சபை, லூதரன் சபை, பாப்திஸ்து சபை போன்ற பல கிறித்தவ சபைகளில் நிகழ்கிறது. அந்த வழிபாட்டின்போது அப்பமும் இரசமும் கடவுளுக்குக் காணிக்கையாக ஒப்புக்கொடுக்கப்படும். இக்கொண்டாட்டத்தின்போது அப்பம், இரசம் ஆகிவற்றின் வடிவில் இயேசுவின் உடலும் இரத்தமும் உணவாகவும் பானமாகவும் அருந்தப்படுகின்றன. கல்வாரி மலையில் சிலுவையில் உயிர்துறந்து இயேசு பலி ஒப்புக்கொடுத்தார் என்றும், அந்த இரத்தப் பலியானது இரத்தம் சிந்தாத விதத்தில் நற்கருணைக் கொண்டாட்டத்தின்போது நிகழ்கிறது என்றும் கிறித்தவம் நம்புகிறது.  

இவ்வாறு நிகழ்கின்ற நற்கருணைக் கொண்டாட்டம் உண்மையிலேயே ஒரு பலி ஆகும் என்பது கத்தோலிக்க கிறித்தவ சபையின் கொள்கை. மரபு வழி சபையும் இக்கொள்கையைக் கொண்டுள்ளது. சில புராட்டஸ்தாந்து சபைகள் நற்கருணைக் கொண்டாட்டத்தின்போது பலி என்னும் கருத்தை வலியுறுத்தாமல், காணிக்கை செலுத்துதல், கடவுளின் வார்த்தையைப் பறைசாற்றுதல் என்னும் கருத்தை அதிகமாக வலியுறுத்துகின்றன. பலிபீடத்தின் மீது அப்பமும் இரசமும் வைக்கப்படும். இறைவேண்டல்கள் நிகழும். விவிலியப் பாடங்கள் வாசிக்கப்பட்டு விளக்கப்படும். கூடியிருப்போர் இறைபுகழ் பாடல்களும் பாடுவர். நற்கருணை விருந்தில் பங்கெடுப்பர்.  

## ஆதாரங்களும் மேற்கோள்களும்
# ஆதார மண்டபங்கள்

**ஆதார மண்டபங்கள்** என்பவை இந்து சமய கோயில்களுக்கு ஆதாரங்களாக இருக்கும் மண்டபங்களாகும். இந்த மண்டபங்கள் இந்து சமய கோயில்களில் நிச்சயமாக அமையுமாறு கட்டப்படுகி்ன்றன. சிறு கோயில்களில் இந்த ஆதார மண்டபங்கள் அனைத்தையும் அமைத்தல் இயலாது. எனவே ஆகம முறைப்படி கட்டப்படுகின்ற பெரும் கோயில்கள் இந்த ஆதார மண்டபங்கள் அமைக்கப்படுகின்றன. இவை தவிற நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம் போன்ற எண்ணற்ற மண்டபங்கள் கோயில்களில் அமைக்கப்படுகின்றன.  

## ஆதார மண்டபங்கள்
இந்து சமய கோயில்களின் அமைப்பில் ஆறு மண்டபங்கள் ஆதார மண்டபங்கள் என்று அழைக்கப்படுகின்றன. அவையாவன:  

1. கருவறை
1. அர்த்த மண்டபம்
1. மகா மண்டபம்
1. நீராட்டு மண்டபம்
1. அலங்கார மண்டபம்
1. சபா மண்டபம்

## இவற்றையும் காண்க

## ஆதாரங்கள்
# மகா மண்டபம்

**மகா மண்டபம்** என்பது இந்து சமயக் கோயில்களில் அர்த்த மண்டபத்தை அடுத்து இறைத் திருமேனிக்கு முன் பலரும் கூடும் வகையில் அமைக்கப்படும் பெரிய மண்டபமாகும். இம்மண்டபம் வேத மண்டபம் என்றும் அறியப்படுகிறது. இந்த மகா மண்டபம் கோவிலின் அழகை கூட்டுவதற்கும், பக்தர்கள் இறைவனை வணங்க ஏதுவான நிழல் தரவும் அமைக்கப்படுகின்றன.  

கருவரை மற்றும் அர்த்த மண்டபம் மட்டுமே அமைந்த கோவில்களில் பிற்காலத்தில் பக்தர்களால் மகா மண்டபங்கள் கட்டப்படுகின்றன. இந்த மண்டபங்களுக்கு தனியாக திறப்பு விழாவும் செய்வதுண்டு.  

## இவற்றையும் காண்க

## ஆதாரங்களும் மேற்கோள்களும்
# நிருபேன் சக்கரபர்த்தி



**நிருபேன் சக்கரபர்த்தி** (*Nripen Chakraborty*)(ஏப்ரல் 4, 1905 - திசம்பர் 25, 2004) இந்திய இடதுசாரி அரசியல்வாதி. இவர் 1978-லிருந்து 1988 வரை திரிபுரா மாநில முதலமைச்சராகவும் இருந்துள்ளார். நிருபேன் சக்கரபர்த்தி ஆறு தசாப்தங்களாக இந்திய பொதுவுடைமை இயக்கத்தில் ஈடுபட்டார்.  

## வாழ்க்கை
இவர் பிரித்தானிய இந்தியாவின் (இன்றைய வங்காளதேசம் ) வங்காள மாகாணத்தின் டாக்கா மாவட்டத்தில் உள்ள பிக்கரம்பூர் என்ற இடத்தில் பிறந்தார். இவர் ராஜ்குமார் மற்றும் உத்தம்சுநாதரி சக்கரபர்த்தி ஆகியோரின் ஒன்பதாவது குழந்தையாகப் பிறந்தார். 1925இல் அவுட்சாஹி உயர்நிலைப் பள்ளியில் நுழைவுத் தேர்வில் தேர்ச்சி பெற்றார். டாக்கா பல்கலைக்கழகத்தில் தனது படிப்பை விட்டுவிட்டு இந்திய சுதந்திர இயக்கத்தில் சேர்ந்தார். 1931-ஆம் ஆண்டில், இவர் ஒத்துழையாமை இயக்கத்தில் பங்கேற்றார். 1934இல் இந்திய பொதுவுடைமைக் கட்சியில் சேர்ந்தார். 1937இல் கட்சியின் வங்காளப் பிரிவுச் செயலாளராக தேர்ந்தெடுக்கப்பட்டார். 1950இல், கட்சியால் திரிபுராவுக்கு அனுப்பப்பட்டார், மேலும் அங்கு ஒரு முக்கிய அமைப்பாளராக ஆனார். 1964இல் கட்சியின் பிளவுக்குப் பிறகு, இந்தியப் பொதுவுடமைக் கட்சியில் (மார்க்சிஸ்ட்) சேர்ந்தார்.. 1967இல் இந்தியப் பொதுவுடமைக் கட்சியின் மாநிலப் பிரிவின் செயலாளராக ஆனார். 1972இல் கட்சியின் மத்தியக் குழுவிற்கும், சூன் 1984 இல் அதன் ஆட்சி மன்ற குழுவிற்கும் தேர்ந்தெடுக்கப்பட்டார்.  

## திரிபுராவில்
நிருபேன் சக்கரபர்த்தி 1957இல் திரிபுரா பிராந்திய குழுவிற்குத் தேர்ந்தெடுக்கப்பட்டார், மேலும் 1962இல் எதிர்க்கட்சித் தலைவராக ஆனார். திரிபுரா முழு மாநில அந்தஸ்தை அடைந்த பிறகு, இவர் 1972இல் திரிபுரா சட்டமன்ற உறுப்பினரானார். 1977இல், இரண்டு குறுகிய கால கூட்டணி அரசாங்கங்களில் அமைச்சராக இருந்தார், முதலில் இடது கட்சிகள் மற்றும் ஜனநாயகத்திற்கான காங்கிரஸ் (CFD) கூட்டணி அரசு, அதன் பின்னர் இடது மற்றும் ஜனதா கட்சி இடையிலான கூட்டணி அரசு. 31 திசம்பர் 1977 அன்று திரிபுரா மாநிலத்தின் சட்டமன்றத்துக்கு நடந்த தேர்தலில் இடது முன்னணி (திரிபுரா) வெற்றி பெற்றபோது, இவர் முதலமைச்சரானார். மற்றும் 1988 வரை பதவியில் தொடர்ந்தார். இடது முன்னணி தோல்விக்குப் பிறகு 1988 தேர்தல்களில், இவர் 1988 முதல் 1993 வரை திரிபுரா சட்டமன்ற எதிர்க்கட்சித் தலைவராக இருந்தார். 1993 தேர்தலில், இடது முன்னணி மீண்டும் திரிபுராவில் ஆட்சிக்கு வந்தது. இவர் மாநில திட்ட வாரியத்தின் தலைவரானார். 1995இல் இந்தியப் பொதுவுடமைக் கட்சியிலிருந்து வெளியேற்றப்பட்டார், ஆனால் 1998 வரை சட்டமன்ற உறுப்பினராக இருந்தார்..
# ஜிசாட்-7



**ஜிசாட்-7** என்பது இந்தியாவின் கடற்படையை நவீனமயமாக்குவதற்காகவும், இந்தியாவின் நிலப்பரப்பைக் கண்காணிக்கவும் உருவாக்கப்பட்ட செயற்கைக் கோளாகும். இக்கோள் 185 கோடி இந்திய ரூபாய் செலவில் உருவாக்கப்பட்டுள்ளது.  
## ஏவுதல்
ஜிசாட்-7 பிரஞ்ச் கயானாவில் உள்ள கவ்ரு ஏவூர்தி ஏவுதளத்திலிருந்து 30.08.2013 அதிகாலை 2 மணிக்கு விண்ணில் செலுத்தப்பட்டது. 2,625 கிலோ எடை கொண்ட இதில் யூ.எச்.எப்., எஸ்,சி, மற்றும் கியூபாண்ட் என்ற மேம்மடுத்தப்பட்ட தொழில் நுட்பக் கருவிகள் பொருத்தப்பட்டுள்ளன. ஐரோப்பிய விண்வெளி கூட்டமைப்பின் ஏரியன்-5 ஏவூர்தி மூலம் 34 நிமிடம் 25 வினாடிகளில் புவியின் சுற்றுப்பாதையில் இது நிலை நிறுத்தப்பட்டது.  
## தகவல் பரிவர்த்தனை
ஜிசாட்-7 தன்னை சுமந்து சென்ற ஏரியன்-5-லிருந்து விடுபடுவதற்கு 5 நிமிடங்களுக்கு முன்னரே தகவல்களை கர்நாடக மாநிலம் ஹாசனில் உள்ள இஸ்ரோ தரைக் கட்டுப்பாட்டு மையத்திற்கு சமிக்ஞைகளை அனுப்பத் துவங்கிவிட்டது. இதற்குத் தேவையான மின்சாரம் இதனுடன் இணைக்கப்பட்டுள்ள தகட்டின் மூலம் கிடைக்கிறது.
# அன்னா மாணி


**அன்னா மாணி** (*Anna Mani*) (23 ஆகத்து 1918 – 16 ஆகத்து 2001) ஓர் இந்திய இயற்பியலாளரும் வானிலை ஆய்வாளரும் ஆவார். இவர் இந்திய வானிலை ஆராய்ச்சி துறையின் துணை இயக்குநராகப் பணி புரிந்தார். இவர் வளிமண்டலவியல் கருவி மயமாக்கல் துறையில் குறிப்பிடத்தக்க பங்களிப்புகளை அளித்தார். இவர் சூரிய மற்றும் காற்று ஆற்றல் அளவீடுகள், ஓசோன் அளவீடுகள் ஆகியவற்றை ஆய்வு நடத்தி ஏராளமான ஆய்வேடுகளை வெளியிட்டார்.  

## இளமை வாழ்க்கை
அன்னா மாணி பீருமேடு, திருவாங்கூரில் பிறந்தார். இவரது தந்தை ஒரு குடிசார் பொறியாளர். இவரது குடும்பத்தில் எட்டு குழந்தைகளில் இவர் ஏழாவது குழந்தை. இவரது குழந்தைப் பருவத்தில் பெருவேட்கையுடைய வாசகராக இருந்தார். இவர் வைக்கம் சத்தியாக்கிரகத்தின் போது காந்தியின் நடவடிக்கைகள் மூலம் ஈர்க்கப்பட்டார். தேசிய இயக்கதின்பால் ஈர்க்கப்பட்டு, இவர் கதர் ஆடைகள் மட்டுமே அணிய முடிவு எடுத்தார். மருத்துவம் பயில வேண்டும் என்று ஆர்வம் கொண்ட போதிலும், இயற்பியல் மீது கொண்ட பற்றால் இயற்பியல் கற்க முற்பட்டார். 1939 இல், இவர் இயற்பியல் மற்றும் வேதியியலில் மாநிலக் கல்லூரி, சென்னையில் இருந்து இளநிலை அறிவியல் கௌரவ பட்டம் பெற்றார்.  

## தொழில் வாழ்க்கை
மாநிலக் கல்லூரி, சென்னையில் படிப்பை முடித்த பிறகு, இவர் பேராசிரியர் ச. வெ. இராமன் கீழ், மாணிக்கம் மற்றும் வைர ஒளியியல் பண்புகள் ஆராய்ச்சியில் வேலை செய்தார். இவர் ஐந்து ஆராய்ச்சி கட்டுரைகள் எழுதிய போதிலும், இயற்பியலில் முதுகலைப் பட்டம் இல்லை என்பதால், முனைவர் பட்டம் இவருக்கு மறுக்கப்பட்டது. இவர் இயற்பியல் படிப்பைத் தொடர பிரிட்டன் சென்றார் என்றாலும், இவர் இம்பீரியல் காலேஜ் இலண்டனில் வளிமண்டலவியல் கருவி மயமாக்கல் படிப்பைத் தேர்ந்தேடுத்தார். 1948இல் இந்தியா திரும்பிய பிறகு, இவர் புனேவில் உள்ள வானிலை ஆராய்ச்சித் துறையில் சேர்ந்தார். இவர் வளிமண்டலவியல் கருவியாக்கம் பற்றிய பல ஆராய்ச்சி கட்டுரைகள் வெளியிட்டார். இவர் 1976 ஆம் ஆண்டில் இந்திய வானிலை ஆராய்ச்சித் துறை துணை இயக்குநராக ஓய்வு பெற்றார். இவர் இரண்டு புத்தகங்களை எழுதியுள்ளார். அவை - * 1980இல் 'The Handbook for Solar Radiation data for India* மற்றும் 1981இல். *Solar Radiation over India*. இவர் 1987இல் கே. ஆர். ராமநாதன் பதக்கம் வென்றார்.  

## மறைவு
1994இல் பக்கவாதத்தால் பாதிக்கப்பட்டு, 16 ஆகத்து 2001இல் திருவனந்தபுரத்தில் காலமானார்.  

## வெளியீடுகள்
- 1992. *இந்தியக் காற்று ஆற்றல் வள அளக்கை*, vv. 2. xi + 22 pp. Ed. Allied Publ. ,
- 1981. *இந்தியாவில் சூரியக் கதிர்வீச்சு* x + 548 pp.
- 1980. *இந்திய சூரியக் கதிர்வீச்சுத் தரவுகள் கைந்நூல்*
# வேதாளம்


**வேதாளம்** என்பது இந்து சமய தொன்மவியல் கதைகளில் வருகின்ற கதாபாத்திரம் ஆகும். வேதாளம் முருங்கை மரத்தில் தலைகீழாக தொங்கும் குணம் கொண்டது.  

## விக்கரமாதித்தன் கதையில்
சிவன் கோயில் ஒன்றின் கருவறையில் சிவபெருமான் பார்வதி தேவியிடம் கூறிய ரகசியங்களை அர்ச்சகர் ரகசியமாக ஒட்டுக் கேட்டமையால் அவரை வேதளமாக போக இறைவன் சாபமிட்டார். சாபவிமோசனமாக மன்னன் விக்கிரமாதித்த மன்னன் உதவுவான் என்றார். அதன்படியே முருங்கை மரத்தில் தொங்கி கொண்டிருக்கும் வேதாளத்தினை விக்கிரமாதித்த மன்னன் கொண்டுவருவதாகும், அவ்வேதாளம் மிகவும் அறிவுக்கூர்மையுள்ள கதைகளை கூறி விக்கிரமாதித்தனிடமிருந்து தப்பி மீண்டும் முருங்கை மரத்திலேயே தஞ்சமடைவதாகவும் கூறப்பட்டுள்ளது.  

## ஆலயங்களில்
ஓ.சிறுவயல் பொன்னழகியம்மன் கோயிலில் வேதாளம் கொடிமரத்திற்கு அருகே அம்மனை வணங்கியவாறு வேதாளம் உள்ளது.  

## இவற்றையும் காண்க

## ஆதாரங்களும் மேற்கோள்களும்
# குணப்பாட பாடல்

**குணப்பாடப் பாடல்கள்** தமிழில் உள்ள தொன்மையான பாடல்களாகும். இவை மருத்துவ வழிகாட்டிகளாக விளங்குகின்றன. இதன் பொருளுணர்ந்து கொண்டால் நமக்கு நாமே மருத்துவராகக்கூடச் செயல்படலாம்.  

## உதாரணப் பாடல்கள்
### மீன் உணவுகள்
மீன் உணவுகளைப் பொதுவாக அனைவரும் உண்பர். ஆனால் சில மீன்களை சிலர் உண்ணக்கூடாது; எவ்வகையான மீன்களை உண்டால் நோய் போகும் அல்லது நோய் ஏற்படும் என்று இப்பாடல்களில் வகைப்படுத்தப்பட்டுள்ளது.  

போன்ற பாடல்கள் ஆற்று மீன், குளத்து மீன், கிணற்று மீனின் பயன்களை நன்கு விளக்குகின்றன.  

### கோழிக் கறி
சூடுள்ள கோழிக் கறியின் நன்மை, தீமைகளை விளக்கும் பாடல்:
# பலராம்பூர் மாவட்டம்

::சத்தீஸ்கரில் பலராம்பூர் மாவட்டம் என்றொரு மாவட்டம் உள்ளது!  

**பலராம்பூர் மாவட்டம்** என்பது இந்திய மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று, இதன் தலைநகர் பலராம்பூர். இது அவத் பகுதியில் உள்ளது. சக்தி பீடங்களில் ஒன்றான பாடேசுவரி தேவி கோயில் இங்குள்ளது. இந்திய அரசின் கணக்கெடுப்பின்படி, சிறுபான்மையினர் அதிகம் வசிக்கும் மாவட்டங்களில் இதுவும் ஒன்று. வரலாற்று அடிப்படையில், இது பழங்கால கோசலை ஆட்சிக்கு உட்பட்டிருந்தது. இதன் பரப்பளவு 3,457&nbsp;சதுர கி.மீ. இதி மொழியில் பேசுகின்றனர். பிரபல இந்தி, ஆங்கில நாளேடுகள் இங்கு கிடைக்கின்றன. முன்னணி செல் சேவை நிறுவனங்களின் சேவைகள் இங்கு கிடைக்கிறது.
# கோண்டா மாவட்டம்



கோண்டா மாவட்டம் என்பது இந்திய மாநிலமான உத்தரப் பிரதேசத்தின்,75 மாவட்டங்களில் ஒன்று, இதன் தலைநகரம் கோண்டா நகரம் ஆகும். இதன் பரப்பளவு 4448 சதுர கி.மீ ஆகும். சரயு ஆறு இந்தப் பகுதியின் வழியே பாய்கிறது.  

## வரலாறு

முற்காலத்தில், இது கோசல நாட்டின் பகுதியாக இருந்தது. ராமனின் ஆட்சிக்குப் பின்னர், அவர் மகன் இலவன் ஆண்டான். சிரவஸ்தி என்ற நகரம் இந்த அரசின் ஆட்சியின்போது தலைநகரமாக விளங்கியது.  
அண்மைக் காலமாக, புத்தர் கால புதைபொருட்கள் அதிகளவில் கிடைத்திருப்பதாக ஆய்வுகள் தெரிவிக்கின்றன.  

இப்பகுதியில் இசுலாமியரும், பின்னர் பிரித்தானியரும் ஆண்டனர். சந்திரசேகர ஆசாத் என்னும் விடுதலைப் போராட்ட வீரர் இப்பகுதியில் வாழ்ந்தார்,  

### மொழிகள்
இங்கு வாழும் மக்கள் அவதி மொழியில் பேசுகின்றனர். இது இந்தியின் வட்டார வழக்குகளில் ஒன்றாகக் கருதப்படுகிறது., . இந்தி மொழியிலும் பேசுகின்றனர்.  

### நபர்கள்
- துளசிதாசர்:
:இராமரின் வாழ்க்கை வரலாற்றை, இராமசரிதமானஸ் என்ற பாடல் தொகுப்பாக வெளியிட்ட துளசிதாசர். இங்கு பிறந்து வளர்ந்தவர்.  
- பதஞ்சலி:
:யோகக் கலையைத் தோற்றுவித்த பதஞ்சலி முனிவர் இங்கு பிறந்தவர்.
# தெலுங்குத் தாய் வாழ்த்து

**என் தெலுங்குத் தாய்க்கு** (தெலுங்கு: మా తెలుగు తల్లికి) என்பது *“மா தெலுகு தல்லிக்கி”* என்று தெலுங்கு மொழியில் தொடங்கும் ஒரு தெலுங்கு மொழிப் பாடலாகும். இந்தப் பாடல் ஆந்திரப் பிரதேச அரசின் ஏற்பு பெற்ற பாடலாகும். தெலுங்குத் தாய் குறித்த இப்பாடலுக்கு சித்தூர் சங்கரம்பாடி சுந்தராச்சாரி என்ற கவிஞர், தீன பந்து என்ற தெலுங்கு திரைப்படத்திற்காக எழுத, தங்குதுரி சுர்யகுமாரி என்ற பாடகி இசையமைத்துப் பாடினார். பின்னர் இப்பாடல் ஆந்திரப் பிரதேச அரசால் அதாகாரப்பூர்வமாக ஏற்க்கபட்டது.  

## பாடல் வரிகள்
| மா தெலுகு தல்லிகி மல்லெபூதண்ட | எங்கள் தெலுங்குத் தாய்க்கு மல்லிகை மலர் மாலையை அணிவிப்போம் |  |
| --- | --- | --- |
| மா கன்னதல்லிகி மங்களாரதுலு, | மங்கல நறுமணப் பொருட்களை சமர்ப்பித்துப் போற்றுவோம். |  |
| கடுபுலோ பங்காரு கனுசூபுலோ கருண, | அவள் கருவில் தங்கம் உள்ளது, அவள் பார்வையில் கருணை உள்ளது. |  |
| சிருனவ்வுலோ ஸிருலு தொரலிஞ்சு மாதல்லி. | அவள் சிரிப்பில் செல்வம் பொதிந்துள்ளது, அவளே எங்கள் தாய் |  |
| கலகலா கோதாரி கதலிபோதுண்டேனு | தடுமாறாமல் பாய்கிறது கோதாவரி ஆறு |  |
| பிராபிரா க்ரிஷ்ணம்ம பருகுலிடுதுண்டேனு | நேர்த்தியான கட்டுப்பாட்டோடு பாய்கிறது கிருஷ்ணா ஆறு |  |
| பங்காரு பண்டலே பண்டுதாயீ | தங்கப் பயிர்கள் விளைகின்றன |  |
| முரிபால முத்யாலு தொருலுதாயி. | அழகிய முத்துகள் குவிகின்றன |  |
| அமராவதினகர அபுரூப ஸில்பாலு | அமராவதி நகரின் சிறப்புமிக்க சிற்பங்களும் |  |
| த்யாகய்ய கொந்துலோ தாராடு நாதாலு | தியாகய்யரின் குரலில் பரவும் இனிய பாடல்களும் |  |
| திக்கய்ய கலமுலொ திய்யந்தனாலு | திக்கன்னரின் நடையில் எழுந்த இலக்கியச் சுவையும் |  |
| நித்யமை நிகிலமை நிலசி வுண்டேதாகா | காலம் முழுவதும் மாறாது சிறந்து விளங்குவன |  |
| ருத்ரம்ம புஜஸக்தி மல்லம்ம பதிபக்தி | ருத்ரம்மாவின் மாண்பும் மல்லம்மாவின் கற்பும் |  |
| திம்மரஸு தீயுக்தி, க்ருஷ்ணராயல கீர்தி | திம்மரசுவின் வீரமும் கிருஷ்ணராயரின் வீரதீரச் செயல்களும் |  |
| மா செவுலு ரிங்குமனி மாரும்ரோகேதாக | எங்கள் செவியில் என்றென்றும் கேட்டுக் கொண்டே இருக்கும் |  |
| நீ பாடலே பாடுதாம், நீ ஆடலே ஆடுதாம் | உன் நடனத்தை ஆடுவோம், உன் பாடலைப் போற்றிப் பாடுவோம். |  |
| ஜை தெலுகு தல்லி, ஜை தெலுகு தல்லி ..... | . எங்கள் தெலுங்குத் தாய்க்கு வெற்றி, தெலுங்குத் தாய்க்கு வெற்றி | } |
# மொத்தக் கதிர் ஏற்பளவு

**மொத்தக் கதிர் ஏற்பளவு** (*Cumulative dose*) என்பது ஒருவர் பணிநிமித்தம் பெறும் மொத்தக் கதிர் ஏற்பளவு ஆகும். இவ்வளவு ஒரு குறிப்பிட்ட காலத்திலோ அல்லது ஒரு குறிப்பிட்ட உடலுறுப்பிலோ அல்லது முழு உடலில் ஏற்கப்பட்ட அளவாகவோ இருக்கலாம்.  

இன்று உச்ச அனுமதிக்கப்பட்ட கதிர் ஏற்பளவு (MPD) 2.0 ரெம்/ஆண்டு ஆகும். ஒரு பணியாளரின் வயது N என்றும் அவர் பணியில் சேர்ந்த போது அவரின் வயது 18 என்றும் கொண்டால், அதுவரை அவரால் (N-18)2 றெம் கதிர் ஏற்பளவினை பெறலாகும். இந்த அளவினைவிட அவர் பெறும் மொத்த கதிர் ஏற்பளவு கூடுதலாக இருத்தல் கூடாது
# படிமம்:மங்களம் - சஞ்சய் சுப்ரமண்யன் - மார்கழி உத்சவம் 2008.ogg

## அனுமதி

## சுருக்கம்
- **மூலம்:** தமிழகத்தின் ஜெயா தொலைக்காட்சி, மார்கழி மகா உத்சவம் எனும் பெயரில் 2008 ஆம் ஆண்டு நடத்திய இசை நிகழ்ச்சி. youtube.com இணையதளத்தில் கிடைத்த மூல இசை நிகழ்ச்சியின் நீளம்: 30 நிமிடங்கள். காணொளிக் கோப்பானது mp3 ஒலிக் கோப்பாக மாற்றப்பட்டது; பின்னர் பதிவேற்றத்திற்காக ogg ஒலிக் கோப்பாக மாற்றப்பட்டது.
- **பயன்பாட்டுக்கான காரணம்**: இசை வடிவத்திற்கு உதாரணம் காட்டுதல். --மா. செல்வசிவகுருநாதன் (பேச்சு) 19:57, 31 ஆகத்து 2013 (UTC)
# பெரிய திருமுடியடைவு

**பெரிய திருமுடி அடைவு** என்னும் நூல் 15 ஆம் நூற்றாண்டில் தோன்றியது. வைணவ குருபரம்பரை வரலாற்றினைக் கூறுவது. கந்தாடையப்பன் தொகுத்தது. பார்த்தசாரதி ஐயங்கார் பதிப்பாக இந்த நூல் வெளிவந்துள்ளது. அரிசமய தீபம் என்னும் நூலுக்கு எழுதப்பட்ட முன்னுரையில் 'பெரிய திருவடி அடைவு' நூலைப் பற்றிக் கீழ்க்காணும் செய்திகள் உள்ளன.  
:கருடவாகன பண்டிதர் செய்த வடமொழி நூல் திவ்வியசூரி சரிதம். இதில் இராமானுசர் காலத்தில் அவரது காலம் வரையிலான குருபரம்பரை தொகுத்துக் கூறப்பட்டுள்ளது. 'பிரபன்னாமிர்தம்' என்னும் நூல் பின்பழகிய பெருமாள் ஜீயர் இயற்றிய குருபரம்பராப் பிரபாவம் என்னும் நூலை வடமொழியில் மொழிபெயர்த்தார்.  
பெரிய திருமுடி அடைவு என்னும் நூல் அது தோன்றிய 15 ஆம் நூற்றாண்டு வரையிலான வைணவ குருமார்களின் பரம்பரையைத் தொகுத்துக் கூறும் தமிழ்நூல்.  
## அடிக்குறிப்பு
# விக்கிப்பீடியா:2013 தொடர் கட்டுரைப் போட்டி/முன்பதிவு/செப்டம்பர், 2013

2013 தொடர் கட்டுரைப் போட்டியை முன்னிட்டு செப்டம்பர் மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  

பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  

ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  

**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  

## Palerdot (பேச்சு)
1. லியொனார்டோ டா வின்சி
1. யோகான் செபாஸ்தியன் பாக்

## ஜெயரத்தின மாதரசன்
---

## ஆதவன்(<font color="#FC89AC" face="Comic Sans MS">♥ ஆதவன் ♥</font> <sup><font color="green" face="Comic Sans MS">♀ பேச்சு ♀</font></sup>
1. அலுமினியம்
1. வட அமேரிக்கா
1. ஐரோப்பா
## முத்துராமன்
1. வாள்வீச்சு (விளையாட்டு)
1. கியூபா
1. பிரான்சு
## நந்தினி கந்தசாமி
1. பிடல் காஸ்ட்ரோ

## செல்வசிவகுருநாதன்
வயலின்  

## சிவகோசரன்
1. சுயஸ் கால்வாய்
1. தென்முனைப் பெருங்கடல்
1. காசுப்பியன் கடல்
1. டாக்கா
1. எடின்பரோ

## Hareesh Sivasubramanian
1. அங்கூர் வாட்
1. தோடை/ஆரஞ்சு
1. ஸ்டான்போர்ட் பல்கலைக்கழகம்
1. சோளம்
1. மின்தடை
1. 
மின்தேக்கி

1. உலாவி
1. எச்.டி.எம்.எல்
1. பன்னாட்டு விண்வெளி நிலையம்
1. 
உயர்த்தி


## தமிழினியன்
1. சல்வடோர் டாலி
1. மார்லன் பிராண்டோ
1. புளூஸ்

## மணியன்
1. ஐக்கிய அமெரிக்க வரலாறு

## குறும்பன்
1. கான்சுடன்டினோப்பிளின் வீழ்ச்சி

## முரளிதரன்
1. லினக்ஸ்

## arulbabu
1. பாக்சர் கிளர்ச்சிப்படை

## Jayabharat (பேச்சு)
1. எமினெம்
1. பொப் டிலான்
1. பனியாறு
1. நடு அமெரிக்கா

## வைஷ்ணவி
1. மொழி
# பெருங்குன்றூர் கிழார் பாட்டியல்

பாட்டியல் இலக்கணம் கூறும் நூல்களில் ஒன்று **பெருங்குன்றூர் கிழார் பாட்டியல்**. இந்தப் பெருங்குன்றூர்க் கிழார் ஒன்பதாம் நூற்றாண்டில் வாழ்ந்தவர். இலக்கணப் புலவர். இந்த நூலிலிருந்து தொகுக்கப்பட்ட பாடல்கள் 20 பன்னிரு பாட்டியல் தொகுப்பு நூலில் இடம்பெற்றுள்ளன. இந்தப் பெருங்குன்றூர் கிழார் பாட்டியல் நூலில் பெரும்பான்மை நூற்பாக்கள் புறத்துறைப் பாடல்களுக்கு இலக்கணம் கூறுகின்றன.  
## அடிக்குறிப்பு
# பேரானந்த சித்தியார்

**பேரானந்த சித்தியார்** என்னும் நூல் 15 ஆம் நூற்றாண்டில் தோன்றிய சைவ சித்தாந்த நூல். இதில் 108 விருத்தங்கள் உள்ளன. ஆனந்தம் என்பது உலகியல் மகிழ்ச்சி. பேரானந்தம் என்பது மறைபொருள் பற்றிய உண்மை உணர்வில் தோன்றும் மகிழ்ச்சி. இந்தப் பேரானந்த மகிழ்வை அடையும் வழிகளைக் கூறுவது இந்த நூல்.  

1. திருப்புன்முறுவல்
1. மௌன முத்திரை
1. பிடித்த முத்திரை
1. கன்மக் கழற்றி
1. மாயைக் கழற்றி
1. ஆணவக் கழற்றி
1. போதக் கழற்றி
1. அருட்கழற்றி
1. பொருட்கழற்றி
1. முத்தி கழற்றி வினா மொழி

என்னும் 10 தலைப்புகளில் இந்த நூல் அமைந்துள்ளது.  
## ஆசிரியர்
இதன் ஆசிரியர் பற்றிச் சில கருத்துக்கள் உள்ளன.  
- சிவானுபூதி செல்வர் செய்தது.
- முத்தாரம் வித்தியானந்தர் விளம்பிய பேரானந்த சித்தியார்.
- இந்த நூலைக் கண்ணுடைய வள்ளலோ அல்லது அவரது மாணாக்கருள் ஒருவரோ செயதிருக்க வேண்டும் என்பது மு. அருணாசலம் கருத்து.
: இதற்காக இவர் கூறும் சான்றுகள்.  
::சிற்றம்பல நாடிகள் செய்த சாத்திரக் கொத்தில் இதன் முற்பகுதி உள்ளது.  
| பேரானந்த சித்தியார் | கண்ணுடைய வள்ளல் அல்லது அவழது மாணாக்கரின் நூல்கள் |  |
| --- | --- | --- |
| 5 அதிகாரங்கள் 'கழற்றி' என உள்ளன் | பஞ்சமலக் கழற்றி நூலில் பல தலைப்புகள் 'கழற்றி' என்னும் தலைப்புடன் உள்ளன |  |
| முற்பகுதி | சிற்றம்பல நாடிகள் செய்த சாத்திரக் கொத்தில் உள்ளது |  |
| "எல்லா மதங்களும் போய் உய்ந்தவாறு" | "ஒழிவில்லாத்து என்னது எனதாய் இரு" |  |
| "தர்க்கம் இறந்து சதுல் இறந்து சார்வும் இறந்து" | "பொருளும் மனையும் அற மறந்து போகம் மறந்து புலன் மறந்து" |  |
| "உன் நட்பெல்லாம் காக்கை உறவோ போ போ போ கண்டால் நகைப்பேன் காமியமே" | சொற்களை மூன்று முறை அடுக்கும் வழக்கம் வள்ளல் பாடிய ஒழிவிலொடுக்கம் நூலில் பல இடங்களில் வருகிறது | } |

## அடிக்குறிப்பு
# விக்கிப்பீடியா:முதற்பக்கக் கட்டுரைகள்/செப்டம்பர் 1, 2013


**எம்.ஜி.ஆர்** என்ற பெயரில் புகழ் பெற்ற, 'மருதூர் கோபாலமேனன் இராமச்சந்திரன்' (சனவரி 17, 1917 - டிசம்பர் 24, 1987), தமிழ்த் திரைப்பட நடிகராகவும் 1977 முதல் இறக்கும் வரை தமிழ்நாட்டில் தொடர்ந்து மூன்று முறை முதலமைச்சராகவும் இருந்தவர். எம். ஜி. சக்கரபாணி என்பவரின் தம்பியான இவர், தொடக்க காலத்தில் நாடகங்களில் நடித்தார். காந்தியடிகளின் கருத்துகளால் ஈர்க்கப்பெற்று தேசிய முற்போக்கு காங்கிரசில் இணைந்தார். சதிலீலாவதி என்ற திரைப்படம் மூலம் தமிழக திரைத்துறையில் அறிமுகமாகி, கதாநாயகனாக மாறிய பிறகு, அண்ணாவின் அரசியல் கருத்துகளில் ஈர்க்கப்பெற்று திராவிட முன்னேற்ற கழகத்தில் இணைந்தார். அண்ணாவின் மறைவுக்குப்பிறகு, கருணாநிதியால் திமுகவிலிருந்து நீக்கப்பட்டார். அதன் பின் அண்ணா திராவிட முன்னேற்றக் கழகம் என்ற அரசியல் கட்சியை தொடங்கி, தேர்தலில் நின்று தொடர்ந்து மூன்று முறை தமிழகத்தில் வெற்றிபெற்று முதலமைச்சரானார். இவர் இந்தியாவின் உயரிய விருதுகளில் ஒன்றான பாரத ரத்னா விருதினை பெற்றவர். **மேலும்...**  
---

**இலங்கையின் உலகப் பாரம்பரியக் களங்கள்** என எட்டுக் களங்கள் யுனிசெப் நிறுவனத்தினால் பட்டியலிடப்பட்டுள்ளன. அவை முறையே அனுராதபுரம் புனித நகர் (1982), பொலன்னறுவை புராதன நகர் (1982), சிகிரியா (1982), சிங்கராஜக் காடு (1988), கண்டி புனித நகர் (1988), காலி பழைய நகரும் அதன் தற்காப்பு கோட்டை கொத்தளங்களும் (1988), தம்புள்ளை பொற்கோவில் (1991) மற்றும் இலங்கையின் மத்திய மலைப்பகுதிகள் (2010) ஆகும். அனுராதபுரம் இலங்கையின் வடமத்திய பகுதியிலுள்ள ஒரு புராதன நகரமாகும். அனுராதபுரம் நாட்டின் வடமத்திய மாகாணத்தில் உள்ள அனுராதபுரம் மாவட்டத்தின் தலைநகராக உள்ளது. இலங்கையின் பண்டைய தலைநகர்களில் ஒன்றாக கி.மு. 4ம் நூற்றாண்டு முதல் 11ம் நூற்றாண்டு வரை விளங்கியதாக நம்பப்படுகின்றது. இங்கு சிங்கள, தமிழ் மன்னர்கள் ஆட்சி புரிந்தனர். தென்னிந்தியப் படையெடுப்புகள் காரணமாக இதன் தலைநகர் என்ற நிலை மாற்றப்பட்டது. உலகிலுள்ள முக்கிய தொல்பொருள் களங்களில் ஒன்றாகவும் இது காணப்படுகின்றது. இங்கு மேற்கொள்ளப்பட்ட தொல்பொருள் அகழ்வாய்வுகள் இதன் வரலாற்றுத் தொடர்பு கி.மு. 10 ஆம் நூற்றாண்டுக்கு முற்பட்டது என குறிப்பிடுகின்றன. **மேலும்...**
# விக்கிப்பீடியா:முதற்பக்கக் கட்டுரைகள்/பரிந்துரைகள்/மேம்பாடு தேவை 2013

- தி_கிரேட்_மைண்ட்_சேலஞ்சு,_ஐ.பி.எம் விரைவில் காட்சிப்படுத்தினால் சிறப்பு. -தமிழ்க்குரிசில் (பேச்சு) 15:48, 31 சனவரி 2013 (UTC)
: மேற்கோள்கள் தேவை. கட்டுரை மிகச் சிறியதாக உள்ளது. --Anton (பேச்சு) 09:18, 1 செப்டம்பர் 2013 (UTC)  

- மின்னிலையாற்றல் --இராஜ்குமார் (பேச்சு) 04:40, 18 ஏப்ரல் 2013 (UTC)- இக்கட்டுரையின் உள்ளடக்கம் போதாது-- பார்வதிஸ்ரீ (பேச்சு) 17:35, 4 மே 2013 (UTC)

- மின்னழுத்தமானி --இராஜ்குமார் (பேச்சு) 21:44, 19 ஏப்ரல் 2013 (UTC)-
மேற்கோள்கள் சேர்க்கப்பட வேண்டும்.-- பார்வதிஸ்ரீ (பேச்சு) 17:35, 4 மே 2013 (UTC)  

- *பாப்லோ பிக்காசோ-இன்று அவருடைய இறந்த தினமாகும்.காட்சிப்படுத்துவது நால்லதென நினைக்கின்றேன்--நி.ஆதவன்(பேச்சு) 09:22, 8 ஏப்ரல் 2013 (UTC) கட்டுரையில் உள்ளடக்கம் போதாது.-- பார்வதிஸ்ரீ (பேச்சு) 17:35, 4 மே 2013 (UTC)

- மலேசியப் பொதுத் தேர்தல், 2013
:பொதுத்தேர்தல் முடியாத நிலையில் இதனை முதற்பக்கத்தில் வெளியிடுவது நல்லதல்ல. மேலும், இக்கட்டுரை நடுநிலை நோக்கில் எழுதப்படவில்லை. திருத்தங்கள் செய்யப்பட வேண்டும்.--Kanags <sup>\உரையாடுக</sup> 00:40, 28 ஏப்ரல் 2013 (UTC)  

தொட்டிச்சுற்று  
:போதிய உசாத்துணைகள், மேற்கோள்கள் இல்லை. --Anton (பேச்சு) 07:14, 27 ஆகத்து 2013 (UTC)  

- புறா
:போதிய உசாத்துணைகள், மேற்கோள்கள் இல்லை. இன்னும் சிறப்பாக எழுதலாம். --Anton (பேச்சு) 07:11, 27 ஆகத்து 2013 (UTC)  

- ஊசல் (இயற்பியல்)
:போதிய உசாத்துணைகள், மேற்கோள்கள் இல்லை. --Anton (பேச்சு) 07:09, 27 ஆகத்து 2013 (UTC)  

- தாரிக் இப்னு சியாத் - எசுப்பானியாவில் எழுநூறு ஆண்டுகால இசுலாமிய ஆட்சியின் தொடக்கம்
:கட்டுரையில் அதிக சிவப்பிணைப்புகள் உள்ளன. கட்டுரை முழுமையடையாதது போல் உள்ளது. -- பார்வதிஸ்ரீ (பேச்சு) 17:04, 31 ஆகத்து 2013 (UTC).  

- பொ. திருகூடசுந்தரம் - மேற்கோள்கள் உசாத்துணைகள் தேவை.

- மஞ்சள் (மூலிகை) - மேற்கோள்கள் உசாத்துணைகள் தேவை.

- தமிழ்நாடு சட்டமன்றத் தேர்தல், 1977 - சிறிய கட்டுரை, முக்கியத்துவம் என்ன?--Anton<font color="green"><sup>·٠•●♥Talk♥●•٠·</sup></font> 07:13, 3 நவம்பர் 2013 (UTC)

- ஒளியிழை - உசாத்துணை, மேம்படுத்தல் தேவை. --Anton<font color="green"><sup>·٠•●♥Talk♥●•٠·</sup></font> 06:25, 27 அக்டோபர் 2013 (UTC)

- கண் புரை நோய் - துணைத் தலைப்புக்களின் கீழ் வரும் விடயங்களை கூட்டினால் சிறப்பாக இருக்கும். --Anton<font color="green"><sup>·٠•●♥Talk♥●•٠·</sup></font> 06:25, 27 அக்டோபர் 2013 (UTC)
# விக்கிப்பீடியா:முதற்பக்கக் கட்டுரைகள்/பரிந்துரைகள்/மேம்பாடு தேவை 2012

- இருள் - போதிய உள்ளடக்கம் இல்லை--இரவி 08:51, 26 பெப்ரவரி 2012 (UTC)

- தாலி - இக்கட்டுரை மேம்படுத்தப்பட வேண்டும். கட்டுரையின் பெரும் பகுதி இராம.கி ஐயாவின் வளவில் இருந்து எடுக்கப்பட்டுள்ளது. ஆனால் அது பற்றி ஒரு குறிப்பும் இல்லை.--Kanags <sup>\உரையாடுக</sup> 09:09, 26 பெப்ரவரி 2012 (UTC)

- தமிழ்நாட்டில் கல்வி - தமிழ்நாட்டின் கல்வியின் வரலாறு, பல்கலைக்கழகங்கள் குறித்த விவரங்கள், தனியார் பள்ளிக் கல்வி குறித்த விரிவான புள்ளிவிவரங்கள், தாக்கங்கள், ஆய்வுகள் சேர்க்கலாம்.

- பேரண்டத்தில் புவியின் அமைவிடம் - முதற்பக்கத்தில் காட்சிப்படுத்தும் அளவு போதுமான உள்ளடக்கம் இல்லை.--இரவி (பேச்சு) 07:04, 30 மார்ச் 2012 (UTC)

- நவபாஷாணம் - உசாத்துணைகள், மேற்கோள்கள் தேவை.--இரவி (பேச்சு) 07:04, 30 மார்ச் 2012 (UTC)
- கொலுசு - கூடுதல் உசாத்துணைகள், மேற்கோள், தகவல் இருந்தால் நன்று--இரவி (பேச்சு) 07:04, 30 மார்ச் 2012 (UTC)

- இலங்கைச் சிறுத்தை - கூடுதல் மேற்கோள்கள் தேவை.--இரவி (பேச்சு) 19:36, 19 சூலை 2012 (UTC)

- கணினி பார்வை நோய்த் தொகுப்பு - கட்டுரை மிகச் சிறியதாக உள்ளது.--இரவி (பேச்சு) 19:36, 19 சூலை 2012 (UTC)

- நிக் வோய்ச்சிச் - கட்டுரை மிகச் சிறியதாக உள்ளது. --இரவி (பேச்சு) 19:36, 19 சூலை 2012 (UTC)

- ஏ. பெரியதம்பிப்பிள்ளை - கட்டுரை மிகச் சிறியதாக உள்ளது. கூடுதல் மேற்கோள்கள், உசாத்துணைகள் இருந்தால் நன்றாக இருக்கும்.--இரவி (பேச்சு) 19:36, 19 சூலை 2012 (UTC)

- மடக்கை- மேற்கோள்கள்/ உசாத்துணைகள் தேவை.-- பார்வதிஸ்ரீ (பேச்சு) 18:03, 1 திசம்பர் 2012 (UTC)

- கேர்டா டேரோ, புகழ்பெற்ற புகைப்படக் கலைஞர். கொஞ்கம் முக்கியத் தகவல்களை ஆதாரங்களுடன் இணைத்தால் காட்சிப்படுத்தலாம்.
- மராத்தியர் ஆதாரங்கள், திருத்தம் தேவை.
- திலிப் வர்மன், மலேசியத் தமிழ்ப் பாடகர், கூடுதல் தகவல்களைச் சேர்க்கலாம்.
- சிட்டி, மலேசியத் தமிழர், கூடுதல் தகவல்கலைச் சேர்க்கலாம்.
- சிங்கப்பூர்_விலங்குக்_காட்சிச்சாலை, நிறைய படங்கள் உள்ளன.
- ஸ்வரம்_(நிரலாக்க_மொழி), கூடுதல் தகவல் இருந்தால் காட்சிப்படுத்தலாம்.
- மராத்தியரின்_பண்டிகைகள், படங்கள் சேர்க்க வேண்டும்.
- ரொசெட்டா_திட்டம் - மேற்கோள்கள் தேவை. கட்டுரை மிகச் சிறியதாக உள்ளது.--Anton (பேச்சு) 09:16, 1 செப்டம்பர் 2013 (UTC)
- மரனவு_மக்கள் - மேற்கோள்கள் தேவை. கட்டுரை மிகச் சிறியதாக உள்ளது. --Anton (பேச்சு) 09:16, 1 செப்டம்பர் 2013 (UTC)
# நபிகள் நாயகம் (நூல்)


**நபிகள் நாயகம்** எனும் நூல் முத்தமிழ் காவலர் டாக்டர் கி. ஆ. பெ. விசுவநாதம் பிள்ளை அவர்களால் எழுதப்பட்டதாகும். இந்நூல் அகில இந்திய மீலாத் விழாவில் கி. ஆ, பெ. விசுவநாதம் பிள்ளை அவர்கள் பேசியதன் எழுத்துவடிவம் ஆகும். இந்நூலுக்கு சென்னை உயர்நீதிமன்ற நீதிபதி இஸ்மாயில் மதிப்புரை எழுதியுள்ளார்.  

## பொருளடக்கம்
1. வரலாறு
1. சொயற்கருஞ்செயல்கள்
1. சமத்துவம்
1. சகோதரத்துவம்
1. தீர்க்கதரிசி
1. திருக்குரான்
1. இஸ்லாத்தின் வளர்ச்சி
1. கடைசி நபி
1. அருங்குணங்கள்
1. தெய்வ பக்தி
1. சிக்கனம்
1. நாயகம் அவர்களின் போதனை
1. பாவமன்னிப்பு
1. கடைசி ஹஜ்
1. குறிக்கோள்
# பொன்னவன் கனாநூல்

**பொன்னவன் கனாநூல்** என்னும் நூலிலிருந்து நான்கு பாடல்களை அடியார்க்கு நல்லார் தம் சிலப்பதிகார உரையில் பேற்கோளாகத் தருகிறார். கட்டளைக் கலித்துறை யாப்பால் அமைமைந்த 30 பாடல்கள் இந்த நூலில் மண்டலித்து வருகின்றன. இந்த நூலின் ஆசிரியர் பொன்னவன் என்பதை இந்த நூலின் பாடல்களில் ஒன்று தெரிவிக்கிறது. இது பிரகஸ்பதி என்பவரால் வடமொழியில் செய்யப்பட்ட கனவு நூலின் மொழிபெயர்ப்பு ஆகும். அம்பர் என்னும் ஊரில் வாழ்ந்த 'கணபுரத் தேவன்' என்பவன் தமிழில் சொல்லப் பொன்னவன் நூலாக்கினார் எனத் தெரிகிறது. கணபுரத்தேவன் இந்த நூலாசிரியர் பொன்னவனின் தந்தை. இந்த நூல் நல்ல நடையில் உள்ளது. எனினும் 11 ஆம் நூற்றாண்டிதாக நாம் கருதத் நடை இதில் இல்லை.  
## செய்திகள்
இந்த நூல் சொல்லும் செய்திகள்  
:இன்ன யாமத்தில் கண்ட கனவு இன்ன காலத்துக்குள் பலன் தரும்.  
:இன்ன கனவு இன்ன பலனைத் தரும்  
## பாடல் - எடுத்துக்காட்டு
:விரை மலர்த் தாளில் செருப்பு மிதியடி மென் குடை என்று  
:உரை செயத் தக்கன கூறிய ஆயுதம் ஒண் கனவா  
:இரவிடைக் கண்டிடில் தான் பர தேசத்தில் யாத்திரை போம்  
:பரவிடத் தக்கன வாள் கேடு இவற்று இவை பற்றிடுமே  

## அடிக்குறிப்பு
# பௌஷ்கர பாஷ்யம்

**பௌஷ்கர பாஷ்யம்** என்பது உமாபதி சிவாசாரியார் பௌஷ்கராகமம் என்னும் வடமொழி நூலுக்கு வடமொழியிலேயே எழுதப்பட்ட உரை நூல். பௌஷ்கராகமம் என்பது சைவத் துணை மறைகளில் ஒன்று. இதன் நான்காவது பாதம் 'பௌஷ்கர சங்கிதை ஞான பாதம்'. இது எட்டுப் படலங்களும் 973 சுலோகங்களும் கொண்டது. இதற்கு உரையாக வடமொழியில் எழுதப்பட்ட நூலே இந்தப் **பேருரை**. சிதம்பர அம்பலவாண நாவலர் இதனை வெளியிட்டுள்ளார். இந்த நூலுடன் மற்றொரு நூலும் சேர்த்துப் பதிப்பிக்கப்பட்டுள்ளது.  
## அடிக்குறிப்பு
# பாலி மைனா


**பாலி மைனா** (*Bali Myna*, *Leucopsar rothschildi*) என்பது நடுத்தர அளவிலான (25&nbsp;செ.மி நீளம்) மைனாவாகும். இது ஏறக்குறைய வெண்மையாகவும், தளர்வான கொண்டையும், இறக்கை மற்றும் வாலின் முனையில் கருப்பு நிறமும் கொண்டு காணப்படும். இதன் கண்களைச் சுற்றி நீல நிறத் தோலும், மஞ்சள் நிற சொண்டும், சாம்பல் நிறக் கால்களும் காணப்படும். இரு பாலினங்களும் ஒத்த உருவைக் கொண்டு காணப்படும். இது மிக அருகிய இனமாக உள்ளது, மேலும் 2020 ஆம் ஆண்டில், 50 க்கும் குறைவான வளர்ந்த பறவைகளே காடுகளில் இருப்பதாகக் கருதப்பட்டது.
# சாரு மசூம்தார்



**சாரு மஜூம்தார்** (15 மே 1918 – 28 சூலை 1972) இந்திய சுதந்திரப் போராட்ட வீரர். தேபாகா என்ற இடத்தில் ஒன்றுபட்ட கம்யூனிஸ்ட் கட்சியின் கீழ் நடைபெற்ற விவசாயிகளுக்கு நிலம் வேண்டும் என்ற போராட்டத்தில் பங்கு பெற்றவராவார். பின்னாளில் நக்சல்பாரி என்ற ஆயுதமேந்திய போராட்டக் குழுவை உருவாக்கி தலைமை தாங்கியவர் ஆவார்.  

## எட்டுக் கட்டுரைகள்
சாரு மஜூம்தார் கம்யூனிச இயக்கம் குறித்து எழுதிய எட்டுக் கட்டுரைகள் கவனத்துக்குள்ளானது.
# விக்கிப்பீடியா:தமிழ் விக்கியூடகக் கையேடு/விக்கி என்றால் என்ன?

, விக்கியைக் கண்டுபிடித்தவர்]]  
உலகில் உள்ள கணினிகள் எல்லாம் தம்மிடையே தகவல்களைப் பரிமாறிக் கொள்வதற்காக உருவாக்கப்பட்ட ஒரு பரவிய நுட்பக் கட்டமைப்பே இணையம். இணையம் 1970களில் வடிவமைக்கப்பட்டது. தொடக்ககாலத்தில் பெரும் பல்கலைக்கழகங்கள், நிறுவனங்களுக்கு இடையே மட்டுமே இணையம் இருந்தது. இணையம் ஊடான மின்னஞ்சல் (email), கோப்புப் பரிமாற்றம் (file sharing), பயனர்வலை (Usenet) ஆகியவை ஊடாகத் தகவல் பரிமாற்றம் நடந்தது. இன்று பரவலாக அறியப்பட்ட இணைப்புகளூடான (hyperlink) வலைத்தளங்களை (websites) கொண்ட உலகளாவிய வலை (worldwide web) 1990களில் உருவாக்கப்பட்டது. இது ஐரோப்பிய அணு ஆராய்ச்சி நிறுவனத்தில் ஆராய்ச்சியாளர்கள் தமது ஆய்வு ஆவணங்களை இலகுவில் பகிர்ந்து கொள்ள உதவும் வண்ணம் உருவாக்கப்பட்டது.  

1990களில் உலகளாவிய வலையில் தகவல்களைப் பகிர்வதும், ஊடாடுவதும் நுட்பச் சிக்கல் நிறைந்த ஒரு செயற்பாடாகவே இருந்தது. எடுத்துக்காட்டாக தமிழில் வலைத்தளங்கள் உருவாக்குவதோ, தமிழ் வலைத்தளங்களைப் படிப்பதோ பல படிகளைக் கொண்ட ஒரு செயற்பாடாக இருந்தது. ஒரு வலைத்தளத்தை உருவாக்கி கருத்துப் பகிர நிறைய நுட்ப அறிவு தேவைப்பட்டது. வலைத்தளங்கள் வெறுமே நிலையான பக்கங்களை மட்டும் கொண்டிருந்தன, ஊடாட்ட (interactive) வசதிகளைக் கொண்டு இருக்கவில்லை. இந்தக் குறைகளை வலை 2.0 எனப்படும் தொழில்நுட்பங்கள் பூர்த்தி செய்தன. இந்த வளர்ச்சிப் படியில் உருவான நுட்பங்களே வலைப்பதிவு (blog), விக்கி (wiki), மன்றம் (forum) போன்ற வலைச்செயலிகள். இவை பரந்துபட்ட பயனர்கள் இணையம் ஊடாக கருத்துப்பரிமாற, சேர்ந்தியங்க உதவின.  

**விக்கி** எனப்படுவது பொதுவாக மற்றவர்களுடன் கூட்டாக உள்ளடக்கத்தை சேர்க்கவும் மாற்றவும் நீக்கவும் உதவுகின்ற வலைச் செயலி ஆகும். இதில் எளிய குறியீட்டு மொழி அல்லது இணைய உரைத் தொகுப்பான் மூலமாக உரை எழுதப்பட்டிருக்கும். விக்கி என்பது ஒருவகை உள்ளடக்க மேலாண்மை அமைப்பு என்றாலும், வலைப்பதிவு போன்ற பெரும்பான்மையான பிற அமைப்புக்களிலிருந்து வேறானது; இதில் ஆக்கியவர் அல்லது ஒருங்கிணைப்பாளர் யாரென்று வரையறுக்கப்படுவதில்லை என்பதும், கட்டமைப்பு முதலிலேயே வரையறுக்கப்படாது பயனர்களின் தேவைக்கேற்ப உருவாகும் தன்மை கொண்டது என்பதும் முதன்மையான வேறுபாடுகளாகும்.
# அல்-பஹ்ரியா மகா வித்தியாலயம், கல்முனை



**அல்-பஹ்ரியா மகா வித்தியாலயம்** கிழக்கிலங்கையின் அம்பாறை மாவட்டத்தில், கல்முனைக்குடி கிராமத்தில் நாகூர் ஆண்டகை தர்ஹாவுக்கு அருகாமையில் அமைந்துள்ள பாடசாலையாகும்.  
அதிபர் - எம்.ஐ.அப்துல் றசாக்  

## வரலாறு
இன்றைக்கு ஆறு தசாப்தங்களுக்கு முன்னர் கல்முனைக்குடிக் கிராமத்தில் ஆண்கள் பாடசாலையென அழைக்கப்பட்ட அல்-அஷ்ஹர் வித்தியாலயம், மற்றும் பெண்கள் பாடசாலையென அழைக்கப்பட்ட அஸ்-ஸுஹாறா வித்தியாலயம் ஆகிய இரண்டு பாடசாலைகளைத் தவிர வேறு எந்தப் பாடசாலையும் இருக்கவில்லை. குறிப்பாக கடற்கரையை அண்மித்த சூழலில் வாழுகின்ற மாணவர்கள் கல்வி கற்பதற்காக தூரத்தில் அமைந்திருந்த மேற்படி இரண்டு பாடசாலைகளுக்கும் நடந்து செல்கின்ற நிலைமை இருந்தது.  

இந்தக் குறைபாட்டை நிவர்த்தி செய்வதற்காக, இப்பிரதேச பிரமுகர்களான முகம்மது காசிம் தண்டையல், சின்ன உதுமா தண்டையல், வெள்ளவத்தை முகம்மது செயின் தண்டையல், குறிச்சி விதானை எஸ்.எச்.அப்துல் காதிர், மீராமுஹையதீன் ஹாஜியார், கூட்டுறவு பண்டகசாலை முகாமையாளரான எம்.எச்.எம்.அப்துல் காதர், சனசமூக நிலைய காரியதரிசி எம்.எச்.சாஹுல் ஹமீது ஆகியோர், கல்முனைக்குடி மஷூறா தைக்கியாவின் மார்க்கப்பெரியாரும், ஆன்மீகவாதியுமான மெளலானா செய்யது மஷூர் தங்கள் ஆகியோர் 1947 டிசம்பர் 3 ஆம் நாள் பொதுக்கூட்டமொன்றை நடாத்தி, இப்பிரதேச சிறார்களின் கல்வி நலனுக்காக பாடசாலையொன்றை அமைப்பது பற்றிய தீர்மானத்தை நிறைவேற்றி, அதற்கான செயற்குழுவையும் தெரிவு செய்தனர்.  

இந்த செயற்குழுவின் உதவியுடன் ஒரு ஏக்கர் விஸ்தீரணமுள்ள காணி கொள்வனவு செய்யப்பட்டது. 1948 சூன் 25 இல் கல்முனை தேர்தல் தொகுதியின் நாடாளுமன்ற உறுப்பினராக இருந்த இராசவாசல் முதலியார் முகம்மது சம்சுதீன் காரியப்பர் இப்பாடசாலைக்கான அடிக்கல்லை நாட்டினார். 60X20 அடிகள் அளவுள்ளதொரு தற்காலிக ஓலைக்கொட்டில் உடனடியாக அமைக்கப்பட்டு, 40 மாணவர்களுடன் கல்முனைக்குடி கடற்கரைப் பாடசாலை என்னும் பெயரில் பாடசாலை ஆரம்பிக்கப்பட்டது. இதில் முதலாவது அதிபராக பி. சிற்றம்பலம் பணியாற்றினார். பின்னர் அதிபர் வீ. சிவநிருபசிங்கம் அவர்களுடைய காலத்தில் 1948 நவம்பர் 1 இல் பாடசாலைக்கு நிரந்தர கட்டிடம் கிடைத்தது மாத்திரமின்றி அதன் பெயரும் கல்முனக்குடி அரசினர் முஸ்லிம் கலவன் பாடசாலை என மாற்றம் பெற்றது. 1974 ம் ஆண்டு அல்-பஹ்ரியா மகா வித்தியாலயம் என்ற பெயர் மாற்றம் பெற்று, பாடசலைக்கான சின்னம், பாடசாலைக் கொடி, பாடசாலைக் கீதம் ஆகியவை உருவாக்கப்பட்டன.
# ஆர்மீனிய இளவரசி இசபெல்லா

**இளவரசி இசபெல்லா** (*Princess Isabella*, ; 1275/1280 &ndash; 1323) ஆர்மீனியாவின் இரண்டாம் லியொவின் மகள் ஆவார். இவர் 1292/1293-ஆம் ஆண்டு டயரின் இளவரசர் அமல்ரிக்கைத் திருமணம் செய்தவர், அவர் மூலம் ஆறு குழந்தைகளைப் பெற்று எடுத்தார். இவர் 1323 ஏப்ரல் 9 இற்கு முன்னர் கொலை செய்யப்பட்டார்.  

## பிள்ளைகள்
1. லுசிக்னனின் ஹுக்
1. லுசிக்னனின் ஹென்றி (இறப்பு 1321)
1. இரண்டாம் கான்ஸ்டன்டைன் (இ. 1344)
1. லுசிக்னனின் ஜான் (இ. 1343)
1. லுசிக்னனின் போஹிமொன்டு (இ 1344)
1. லூசின்னனின் மேரி

-
# மேலப்பெருமழை



**மேலப்பெருமழை** தமிழ்நாடு, திருவாரூர் மாவட்டத்தில் திருத்துறைபூண்டி வட்டத்தில் உள்ள ஒரு கிராமம். இங்கு சுமார் 1000 பேர் வசிக்கின்றனர். இந்திய விடுதலைப் போராட்டத் தியாகிகளைத் தந்த ஊர். பெருமழைப்புலவர் பொ. வே. சோமசுந்தரனார் இக்கிராமத்தில் பிறந்தவர்.  

## அடிப்படை வசதிகள்
- தொடக்க பள்ளி
- நூலகம்
- ஆறு கோவில்கள்
- அரசு மருத்துவமனை
- சமுதாயகூடம்
- திருமண மண்டபம்
- நெல் சேமிப்பு கிடங்கு
- கிராம நிர்வாக அலுவலகம்
- அஞ்சல் அலுவலகம்

## கோவில்கள்
- வேம்புடை ஐயனார் உடனுறை திருவற்குழலி மாரியம்மன் திருக்கோவில்:

:இந்த கோவிலின் சிறப்பு என்னவென்றால் அய்யனார் கோவில் எந்த ஊரிலும் ஊரின் மையப்பகுதியில் இருப்பதில்லை, எல்லையில் தான் இருக்கும். இவ்வூரில் மட்டும்தான் ஊரின் மையப்பகுதியில் இருக்கிறது. அதுவும் அய்யனார் மற்றும் மாரியம்மன் ஒரே கோவிலில் இருப்பது மிகவும் சிறப்பாகும். அதுமட்டுமல்லாது பொதுவாகக் கோவில்கள் எப்பொழுதும் கிழக்கு நோக்கியே அமைந்திருக்கும், ஆனால் இக்கோவில் மேற்கு நோக்கி உள்ளது.  

- விநாயகர் திருக்கோவில்
- பாஞ்சாலி அம்மன் திருக்கோவில்
- அங்காளம்மன் திருக்கோவில்
- படாமணி அம்மன் திருக்கோவில்
- கருப்பண்ணசுவாமி திருக்கோவில்

## தொழில்
- விவசாயம்
- மீன் வளர்ப்பு

## தெருக்கள்
- கீழத்தெரு
- நடுத்தெரு
- மேலத்தெரு
- வடக்குதெரு
- தெற்குத்தெரு

## ஊராட்சி மன்ற தலைவர்
| பெயர் | பதவி காலம் |
| --- | --- |
| இரா. வேதவள்ளி |  |
| சோ. இராஜமாணிக்கம் | } |
# வாலைக்கும்மி

**வாலைக்கும்மி** என்னும் நூல் கொங்கணர் என்னும் சித்தரால் செய்யப்பட்டது. நூல் தோன்றிய காலம் 16 ஆம் நூற்றாண்டு. இவர் இச் சித்தரால் செய்யப்பட்ட 25-க்கும் மேற்பட்ட நூல்களில் இது பெரிதும் போற்றப்படுகிறது. இந்த நூலில் கும்மி மெட்டில் அமைந்த 110 கண்ணிகள் உள்ளன. 'வாலைப் பெண்ணே' என விளித்துச் சில பாடல்கள் பாடப்பட்டுள்ளன. அஞ்செழுத்து மந்திரம், ஔவையாரின் நீதிகள், யோக மார்க்கம் முதலான செய்திகள் இதில் கூறப்பட்டுள்ளன.  
## பாடல்கள் எடுத்துக்காட்டு
;உடல் ஊத்தைப் பாண்டம் அன்று  
: ஊத்தைச் சடலமென் றெண்ணாதே - இது  
::உப்பிட்ட பண்டமென் றெண்ணாதே  
:பார்த்த பேருக்கு ஊத்தையில்லை - இதைப்  
::பார்த்துக்கோ உன்றன் உடம்பினுள்ளே  
;ஔவை வாக்கு  
:பண்டு முளைப்பது அரிசியே ஆனாலும்  
::விண்டு உமி போனால் முளையாது என்று  
:கண்டுகொண்டு முன் ஔவை சொன்னாள் அது  
::உண்டோ இல்லையோ வாலைப் பெண்ணே  
;வாலை என்னும் தெய்வம்  
:வாலைக்கு மேலான தெய்வம் இல்லை - மானம்  
::காப்பது சேலைக்கு மேலும் இல்லை  
:பாலுக்கு மேலான பாக்கியம் இல்லை - வாலைக்  
::கும்மிக்கு மேலான பாடல் இல்லை.  
;நீதி  
:பஞ்சைப் பனாதியை அடிக்காதே - அந்தப்  
::பாவத் தொகையை முடிக்காதே  
:தஞ்சம் என்றோரைக் கெடுக்காதே - யார்க்கும்  
::வஞ்சனை செய்ய நினையாதே  
;நீதி  
:சிவனடியாரை வேதியரைச் - சில  
::புலவர் ஞானப் பெரியோரை  
:மவுனமாகவும் வையாதே - அவர்  
::மனது நோகவும் செய்யாதே  
;ஆடுங்கள்  
:ஆடுங்கள் பெண்டுகள் எல்லாரும் - அந்த  
::அன்பான கொங்கணர் சொன்ன தமிழ்  
:பாடுங்கள் சித்தர்கள் எல்லோரும் - வாலைப்  
::பாதத்தைப் போற்றிக்கொண்டு ஆடுங்கடி  

## அடிக்குறிப்பு
# விக்கிப்பீடியா:தமிழ் விக்கியூடகக் கையேடு/விக்கி இடைமுகம்

விக்கி இடைமுகத்தை (*Wiki Interface*) விளங்கிக் கொள்ளல் விக்கியைப் பயன்படுத்தவும் விக்கியில் பங்களிக்கவும் உதவும். விக்கியூடக விக்கிகள் மீடியாவிக்கி என்ற மென்பொருளைப் பயன்படுத்துகின்றன. ஒவ்வொரு விக்கியும் உள்ளடக்க வடிவமைப்பில் வேறுபாடுகளைக் கொண்டு இருப்பினும் அனைத்தும் ஒரே மென்பொருளையும் ஒத்த இடைமுகத்தையுமே பயன்படுத்துகின்றன.  

ta.wikipedia.org போன்ற ஒரு இணைய முகவரியைப் பயன்படுத்தி நீங்கள் ஒரு விக்கியூடக விக்கிக்கு வர முடியும். முதற்பக்கத்தில் அந்த விக்கியின் உள்ளடக்கத்தில் இருந்து பல விடயங்கள் காட்சிப்படுத்தப்பட்டு இருக்கும். பொதுவாக, பெரும்பாலான விக்கிகள் இடதுபக்கத்தில் பல இணைப்புக்களைக் கொண்டிருக்கும். இவை பயனர்கள் உலாவ, உதவிபெற, ஊடாட, தகவல்களைப் பெற பயன்படும் இணைப்புக்களைக் கொண்டு இருக்கும்.  

வலதுபக்க மேல் மூலையில் தேடல் பெட்டி இருக்கும். ஒரு சொல்லை, அல்லது சொற்தொடரை நீங்கள் அதில் இட்டு தேடினால், அந்தக் கட்டுரை இருந்தால் உங்களை அந்தக் கட்டுரை உங்களுக்குத் தோற்றமளிக்கும். மாற்றாக அக் கட்டுரை இல்லாவிடின் அச் சொல் எந்த எந்தக் கட்டுரைகளில் வருகிறதோ அவற்றின் பட்டியலைக் காட்டும். நீங்கள் ஒரு புதுக் கட்டுரையை உருவாக்க ஊக்குவிக்குமாறு ஒரு சிவப்பு இணைப்பும் இருக்கும்.  

விக்கியூடகத்தின் எந்த ஒரு விக்கிப் பக்கத்திலும் **கட்டுரை**, **உரையாடல்** என்ற இரு தத்தல்கள் இடது பக்கத்திலும், **படிக்கவும்**, **தொகு**, **வரலாற்றைக் காட்டவும்** ஆகிய மூன்று தத்தல்கள் வலது பக்கத்திலும் இருக்கும். கட்டுரையே பக்கத்தின் முதன்மையான உள்ளடக்கத்தைக் கொண்ட பகுதி. உரையாடல் என்பது அக் கட்டுரையை அல்லது உள்ளடக்கத்தைப் பற்றி பயனர்கள் உரையாடுவதற்கான பகுதி. பொதுவாக ஒரு கட்டுரை அல்லது உரையாடல் பக்கம், "படிக்கவும்" என்ற நிலையிலேயே இருக்கும். தொகுக்கும்போது அது அக் கட்டுரையின் குறியீடுகளுடனான மூலத்துக்கு எடுத்துச் செல்லும். செய்யப்பட்ட எல்லா மாற்றங்களையும் பார்க்க "வரலாற்றைக் காட்டவும்" என்ற இணைப்பின் ஊடாகச் சென்று பார்க்கலாம்.
# குங்குமப் பூச்சிட்டு


**குங்குமப் பூச்சிட்டு** (*Scarlet Minivet*, *Pericrocotus speciosus*) என்பது சிறிய *பசிரின்* பறவை. இப்பறவை வெப்பவலய தென் ஆசியா முதல் கிழக்கு இந்திய உபகண்டம், தென் சீனா, இந்தோனேசியா, பிலிப்பீன்சு வரை காணப்படுகின்றது.  

## விளக்கம்
*பெரிக்ரோகோடசு இசுபெசியோசசு* என்பது சுமார் 22 செ.மீ. நீளம் வரை வளரக்கூடிய பறவையாகும். கருஞ்சிவப்பு மின்சிட்டுகள் என்றும் இவை அழைக்கப்படுகிறது. ஏனெனில் ஆண் பறவையின் அடிப்பகுதிகளும் வால் விளிம்புகளும் கருஞ்சிவப்பு சிறத்தில் காணப்படுகின்றன. ஆனால் பெண் பறவைகளில் மஞ்சள் நிற அடிப்பகுதி, வால் விளிம்புகள், தொடைப்பகுதி மற்றும் இறக்கை திட்டுகள், மேலே சாம்பல் நிறத்துடன் காணப்படும். மேலும், இது வலுவான கருமையான அலகினையும் மற்றும் நீண்ட இறக்கைகளையும் கொண்டது. இதன் முக்கிய உணவு பூச்சிகள் ஆகும்.  

## வகைப்பாட்டியல்
இந்த சிற்றினத்தில் கணிசமான புவியியல் மாறுபாடு உள்ளது. பல பிரிக்கப்பட்ட துணையினங்கள் உள்ளன. சுமார் பத்தொன்பது துணையினங்கள் விவரிக்கப்பட்டுள்ளன:  

- *இசுபேசியோசு* (லாதம், 1790); இமயமலை
  - *பிராடர்குலசு* சுவின்ஹோ, 1870 இந்தியாவின் வடகிழக்கில் காணப்படுகிறது மற்றும் மியான்மர், யுன்னான் மற்றும் ஹைனான் வரை
  - *செமிரூபர்* விசிடெலர் & கைனியர், 1933 தெற்கு மியான்மர் மற்றும் தாய்லாந்து
  - *அந்தமானென்சிசு* பீவான், 1867 - அந்தமான் தீவுகள்
- *போகியென்சிசு* பட்டுர்லின், 1910 தென்கிழக்கு சீனா
- *பிளாமிபர்* ஹியூம், 1875 தெற்கு மியான்மர், தெற்கு தாய்லாந்து மற்றும் தீபகற்ப மலேசியா
- *சாந்தோகேசுடர்* (ரபீல்சு, 1822) தீபகற்ப மலேசியா மற்றும் சுமத்ராவின் தெற்குப் பகுதி

பல தனிமைப்படுத்தப்பட்ட தீவுகளில் காணப்படும் துணையினங்கள் விவரிக்கப்பட்டுள்ளன:  

- *மினிதோமெலசு*, ஓபர்கோல்செர், 1912-சுமத்ராவிற்கு அப்பால் உள்ள சிமியூல் தீவு
- *மோடிகிலானீ*, சால்வாதோரி, 1892 எங்கானோ தீவு
- *இன்சுலனசு* டீக்னன், 1946 போர்னியோ
- *சைபெர்சி* ரெய்ன்ச், 1928 ஜாவா மற்றும் பாலி
- *எக்சுல்* வாலசு, 1864 லோம்போக்கி
- *நோவசு* மெக்கிரிகர், 1904 லுசான் மற்றும் நீக்ரோசு
- *லேடென்சிசு* ஸ்டீயர், 1890 சமர், லெய்ட் மற்றும் போஹோல்
- *கோன்சலேசி* ரிப்லி & ராபர், 1961 என் & இ மிண்டனா
- *நைக்ரோலுடெலசு* பார்கீசு, 1981 தென் மத்திய மிண்டானா
- *ஜான்ஸ்டோனியா* ஓகில்வி-கிராண்ட், 1905 தென்கிழக்கு மிண்டானாவோவில் உள்ள மவுண்ட் அப்போ
- *மார்ச்சே* கில்மார்ட், 1885 சுலு தீவுக்கூட்டம்

## சூழலியல் மற்றும் நடத்தை
குங்கும பூச்சிட்டுக்கள் மரங்களில் உள்ள பூச்சிகளை பறந்து பிடிப்பதன் மூலமோ அல்லது அமர்ந்திருக்கும்போது பிடிக்கிறது. இது இதன் இறக்கைகளை கடுமையாக அடித்து இலைகளிலிருந்து பூச்சிகளை வெளியேற்றுகிறது. குங்கும பூச்சிட்டுகள் சிறிய கூட்டங்களாகக் காணப்படும். இதன் ஓசை இனிமையானது. இந்த பறவை மரத்தின் உச்சியில் கூடு கட்டுகிறது. கூடு என்பது சிறிய மரக்கிளைகள் மற்றும் சிலந்தி வலைகளால் பின்னப்பட்ட கோப்பை போன்ற அமைப்பாகும். புள்ளிகள் கொண்ட வெளிர் பச்சை நிற முட்டைகள் இரண்டு அல்லது மூன்றினை இடுகின்றன. அடைகாத்தல் முக்கியமாக பெண் பறவைகளால் மேற்கொள்ளப்படுகிறது. ஆனால் ஆண் பெண் என இரண்டு பறவைகளும் தமது சந்ததிகளை வளர்க்கின்றன.
# சங்கரம்பாடி சுந்தராச்சாரி

**சங்கரம்பாடி சுந்தராச்சாரி** என்பவர் தெலுங்கு மொழிக் கவிஞர் ஆவர். இவர் ஆந்திரப் பிரதேசத்தின் சித்தூர் மாவட்டத்தைச் சேர்ந்தவர். இவரது தாய்மொழி தமிழ் என்பது குறிப்பிடத்தக்கது. தெலுங்கு இலக்கியத்தில் அதீத ஈடுபாடு கொண்டு இவர் இயற்றிய மா தெலுகு தல்லிக்கி என்ற பாடலை ஆந்திரப் பிரதேச அரசு தன் அரசின் கீதமாக ஏற்றுக் கொண்டுள்ளது.  

## வாழ்க்கைக் குறிப்பு
இவர் திருச்சானூரில் பிறந்து பின்னர், திருப்பதியில் வாழ்ந்தார். தன் வாழ்க்கையை ஆசிரியர் பணியுடன் தொடங்கினார். 1942 ஆம் ஆண்டு, பள்ளியில் பணியாற்றிய போது தெலுங்கு கீதப் பாடலை எழுதினார். இப்பாடல் பின்னர், பாடகர்களால் பாடப்பட்டு, சித்தூர் வி. நாகையா நடித்த தீனபந்து என்ற தெலுங்குத் திரைப்படத்தில் சேர்க்கப்பட்டது. அப்போதைய காலகட்டத்தில், மொழிவாழி மாநிலம் பிரிக்க ஏற்பட்ட கோரிக்கையின்போதும் இப்பாடல் பயன்பட்டது. இப்பாடல் அடைந்த புகழினால், இதனை ஆந்திரப் பிரதேச அரசு தன் மாநில கீதமாக ஏற்றுக் கொண்டுள்ளது. இவரின் நினைவாக வெண்கலச் சிலையொன்று திருப்பதி நகரில் நிறுவப்பட்டுள்ளது. இவர் சில தெலுங்கு திரைப்படங்களுக்கு பாடல்களை எழுதியுள்ளார். தீனபந்து என்ற திரைப்படத்தில் நடித்துள்ளார்.  

## ஆக்கங்கள்
- மா தெலுகு தல்லிக்கி
- சுந்தர ராமாயணம்
- சுந்தர பாரதம்
# நல்லம்பள்ளி



**நல்லம்பள்ளி** (*Nallampalli*) என்பது தமிழ்நாட்டின், தருமபுரி மாவட்டம், நல்லம்பள்ளி வட்டம், நல்லம்பள்ளி ஊராட்சி ஒன்றியத்தில் உள்ள ஊர் ஆகும். நல்லம்பள்ளி நகரம் முந்தைய சேலம் மாவட்டத்தில் ஒரு பகுதியாக இருந்தது.  

## அமைவிடம்
நல்லம்பள்ளி சேலத்திலிருந்து 55 கி.மீ. தொலைவிலும், மாவட்ட தலைநகரமான தர்மபுரியிலிருந்து 9 கி.மீ. தொலைவிலும் தேசிய நெடுஞ்சாலை-7லில் அமைந்துள்ளது. நல்லம்பள்ளி ஊராட்சி ஒன்றியத்தின் கீழ் 32 பஞ்சாயத்து கிராமங்கள் அமைந்துள்ளன.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1613 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7079 ஆகும். இதில் பெண்களின் எண்ணிக்கை 3523 என்றும், ஆண்களின் எண்ணிக்கை 3556 என்றும் உள்ளது. கிராமத்தின் மொத்த எழுத்தறிவு விகிதம் 72.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.